Sacrosanctæ ecclesie sancti Petri et Pauli principis apostolorum, que est constructa in Cluniaco villa, quem domnus abba Emmardus ad regendum abere videtur. Igitur ego, in Dei nomine, Maimbodus episcopus, pro remedio anime mee, et patris mei et matris mee, et fratrum meorum et sororum, necnon et parentum meorum et amicorum, cedimus ad ipsa casa Dei aliquit de res meas que sunt sitas in pago Matisconensse, in agro Rofiacense, in villa Vetis Canivas: oc est curtilis cum suprapositis, et vineis antiquis, et plantatis cum granica; qui terminat a mane et a medium die et a sero vias publicas, a cercio sancte Cirici et mura finalo; infra istas terminaciones, totum ad integrum. Et donamus in ipso loco campum unum, qui terminat a mane de ipsa ereditate, a medium die terra sancti Vincencii, a sero terra Francorum, a cercio terra Volber cum eris; infra istas terminaciones, totum ad integrum. Et donamus alio campo in ipso loco, qui terminat de totis partibus via; infra istas terminaciones, totum. Similiter in Montilio campum unum, quantum ibi abemus, cum bosco parcione nostra. Et donamus alium campum, quem dicunt in Longum Campum, qui terminat a mane et a cercio via, a medium die de ipsa hereditate, a sero terra sancti Germani et Francorum; infra istas terminaciones, totum. Et donamus in Curtilis campum, qui terminat a mane sancti Petri, a medium prato de ipsa hereditate, a sero terra Cufranciono qui fuit, a cercio terra Berralt cum eris; infra istas terminaciones, totum ad integrum. Similiter donamus pratum, qui terminat a mane terra sancti Petri, a medio die fossado cum salsidido, a sero pererio, a cercio sicut venit concisa desuper; infra istas terminaciones, totum ad integrum. Donamus in monte Bullerii, de duas partes que ibi abemus, medietatem de ipso bosco. Si quis vero qui contradicere aut calumniare voluerit, auri libras III componat; firma permaneat, cum stipulacione subnixa. Actum Rufiago villa publice. Maymbodus, sancte Matiscensis ecclesie episcopus humilis, subscripsit. S. Arnalt. S. Ansalart. S. Berralt. S. Estefanus. S. Eurat. S. Dodono. S. Itgiero. Ego Johannes scripsit, datavit die sabati, mense junius, anno XII reg[n]ante Ludvico rege.